《送何敬渐改北成均二首 其一》
明代·卢龙云

帝里衣冠集，看君鼓箧行。一经韦少子，六馆汉诸生。

大有承家誉，偏多恋阙情。平津开阁日，端合起高名。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。